आगरा। शहर की फिजां बिगाड़ने का प्रयास कर रहे एक युवक को लोगों ने पकड़कर पीट दिया। आरोप है कि युवक प्राचीन मंदिर में लगी हनुमान प्रतिमा को क्षतिग्रस्त कर रहा था। मंदिर में तोड़फोड़ की खबर मिलने पर हिंदूवादी संगठनों ने पहुंचकर जमकर हंगामा किया। आक्रोशित लोगों ने पुलिस को इस मामले में तहरीर दी है। पुलिस ने युवक को हिरासत में लेकर पूछताछ की है।

थाना शाहगंज क्षेत्र के दौरेठा में प्राचीन मंदिर में तोड़फोड़

थाना शाहगंज क्षेत्र के दौरेठा में प्राचीन मंदिर बना हुआ है। मिश्रित आबादी वाले इस क्षेत्र में रोजाना की तरह भक्त पूजा अर्चना के लिए आए थे। लेकिन, जैसे ही मंदिर में हनुमानजी की प्रतिमा और दुर्गाजी की प्रतिमा पर उनकी नजर पड़ी लोगों में आक्रोश व्याप्त हो गया। हनुमानजी की प्रतिमा और दुर्गाजी की प्रतिमा क्षतिग्रस्त थी। वहीं लोगों ने एक युवक को मंदिर परिसर से पकड़ लिया, जब उससे पूछताछ की तो वो घबरा गया। बताया गया है कि सोनू खान पुत्र बाबू खान का नाम का युवक मंदिर परिसर में प्रतिमाएं तोड़कर भागने का प्रयास कर रहा था। लोगों ने उसे पकड़कर धुन दिया। इस घटना की जानकारी जैसे ही हिंदूवादी संगठनों को हुई। वे मौके पर पहुंच गए। लोगों ने हंगामा शुरू कर दिया। पुलिस को इसकी सूचना दी गई। मौके की नजाकत को भांपते हुए पुलिस ने भी तत्काल कार्रवाई की। पुलिस युवक पकड़कर थाना ले आई और हंगामा कर रहे लोगों को शांत कराया। पकड़ा गया युवक समुदाय विशेष का होने से पुलिस ने क्षेत्र में सतर्कता के लिहाज से गश्त बढ़ा दिया है।

मंदिर में होती रही है तोड़फोड़

शहर के मंदिरों में तोड़फोड़ की घटनाएं घटित होती रही हैं। अराजकतत्व मंदिर में भगवान की प्रतिमाओं को निशाना बनाकर शहर की फिजां बिगाड़ने का प्रयास करते रहे हैं।

बिजली चोरी पकड़ने गए थे टोरंटकर्मी, महिलाओं ने कर दिया ऐसा हाल, देखें वीडियो